Ανασκόπηση των πειραματικών και κλινικών μελετών στην θεραπεία της ελκώδους κολίτιδας με βλαστοκύτταρα
Creators: name: Χαραλαμπίδου, Ελένη Χαράλαμπου
Publisher: name: Aristotle University of Thessaloniki
Year: 2024
Subjects: Βλαστοκύτταρα
Ελκώδης κολίτιδα
Αναγεννητική ιατρική
Stem cells
Ulcerative colitis
Regenerative medicine

description: Η φλεγμονώδης νόσος του εντέρου, συμπεριλαμβανομένων και της νόσου Crohn και της ελκώδους κολίτιδας είναι χρόνιες παθήσεις του γαστρεντερολογικού συστήματος του ανθρώπου με μεγάλο αντίκτυπο στη ζωή των ασθενών. Η θεραπεία με την χρήση βλαστοκυττάρων είναι μια πολλά υποσχόμενη μέθοδος, καθώς έχουν την ικανότητα να ρυθμίζουν την ανοσιακή απάντηση, να καταστέλλουν την φλεγμονή ενώ παράλληλα μπορεί να ελέγχεται η απόπτωση και η αναγέννηση των κυττάρων και αγγείων. Τα παραπάνω χαρακτηριστικά, καθιστούν τα βλαστοκύτταρα ως ιδανική λύση για την θεραπεία της φλεγμονώδους νόσου του εντέρου καθώς μπορεί να δράσει τόσο στην καταστολή της φλεγμονής όσο και στην ίαση του οργάνου. Καθώς, λοιπόν, οι θεραπείες με βλαστοκύτταρα λαμβάνουν όλο και περισσότερο χώρο στο πεδίο των θεραπειών της αναγεννητικής ιατρικής, έτσι υπάρχει και μεγάλη συζήτηση για την θεραπεία του εντέρου. Στην παρούσα συστηματική ανασκόπηση σκοπός είναι η ανάδειξη τηs τρέχουσας ερευνητικής προόδου σχετικά με την αποτελεσματικότητα αλλά και την ασφάλεια των θεραπειών που βασίζονται στην χρήση βλαστοκυττάρων στην φλεγμονώδη νόσο του εντέρου σε προκλινικά μοντέλα αλλά και σε κλινικές δοκιμές. Ακόμη, γίνεται αναφορά στους μηχανισμούς θεραπείας των βλαστοκυττάρων, δηλαδή στην δυνατότητα επιδιόρθωσης των ιστών, των παρακρινικών επιδράσεων καθώς και την ικανότητα αγγειογένεσης και την ανοσολογικής απόκρισης των ασθενών μετά την θεραπεία. Για την επίτευξη αυτού του σκοπού αξιοποιήθηκε η συστηματική ανάλυση των υφιστάμενων ερευνών. Συνολικά εντοπίστηκαν 54 έρευνες οι οποίες πληρούσαν τα κριτήρια επιλεξιμότητας. Τα αποτελέσματα της έρευνας ανέδειξαν πως έχει σημειωθεί πρόοδος σχετικά με την χρήση των βλαστοκυττάρων στην θεραπεία της ελκώδους κολίτιδας, ωστόσο λόγω της μεγάλης ετερογένειας των παραμέτρων κάθε πειραματικής διαδικασίας, είναι δύσκολο να συγκριθούν μεταξύ τους. Συνεπώς καθίσταται πιο περίπλοκη η αποσαφήνιση της αποτελεσματικότητας και της ασφάλειας της μεθόδου θεραπείας.
description: Inflammatory bowel disease, including Crohn's disease and ulcerative colitis, are chronic diseases of the human gastrointestinal system with a great impact on patients' lives. Treatment using stem cells is a promising method as they have the ability to regulate immune response, suppress inflammation and at the same time control apoptosis and regeneration of cells and vessels. The above characteristics make stem cells an ideal solution for the treatment of inflammatory bowel disease as they can act to both suppress inflammation and to heal the organ. So, as stem cell therapies gain more and more space in the field of regenerative medicine therapies, so does gut healing. This review attempts to summarize the current research progress on the efficacy and safety of stem cell-based therapies in inflammatory bowel disease in preclinical models as well as in clinical trials. Reference is also made to stem cell healing mechanisms, i.e. tissue repair, paracrine effects as well as angiogenesis capacity and the immunological response of patients after treatment. To achieve this goal, the systematic analysis of existing research has been used. A total of 54 studies were identified that met the eligibility criteria. The results of the research showed that progress has been made regarding the use of stem cells in the treatment of ulcerative colitis, however, due to the great heterogeneity of the parameters of each experimental procedure, it is difficult to compare them with each other. Therefore becomes more complicated to clarify the efficacy and safety of the treatment method.